alibayram/wikipedia-40-langs huggingface dataset:
يوسف اصلان قطاوى

يوسف اصلان قطاوي باشا (1861ـ 1942) Joseph Aslan Cattaui Pasha اختاروه عضو فى كذا مجلس من المجالس الاستشاريه للمؤسسات الصناعيه والماليه ، واشترك سنه 1920 بالتعاون مع طلعت حرب ويوسف شيكوريل فى تأسيس بنك مصر. وفي سنه 1915 ، انضم يوسف قطاوي للوفد المصري الساعى للتفاوض مع بريطانيا للمطالبه بإستقلال مصر ، و برضه اختاروه فى سنه 1922 عضو فى اللجنة اللى أُسندت ليها مهمة وضع دستور مصري جديد بعد ثورة 1919 و تصريح 28 فبراير اللى اصدرته بريطانيا و ادت بيه مصر استقلال شكلي (1923).

اتعين يوسف اصلان قطاوى وزير للماليه فى وزارة زيور باشا (نوفمبر 1924 – مارس 1925) و بعدين بقى وزير للمواصلات سنه 1925 ، و فى سنة 1923 انتُخب عضو فى مجلس النواب عن دايرة كوم امبو ، وكمان بقى عضو فى مجلس الشيوخ من 1927ل1936. يوسف اتجوز من عيلة سوارس و كانت مراته أليس وصيفه أولى للملكة نازلي مرات الملك فؤاد، ووصيفة الملكة فريدة مرات الملك فاروق

و بعد وفاة يوسف اصلان، انتُخبوا ابنه اصلان يوسف قطاوى عشان يحل مكان أبوه فى مجلس الشيوخ سنه 1938 ، و كمان اشتغل سكرتير عام لمصلحة الأملاك الاميريه التابعه لوزارة المالية ومندوب عن الحكومة المصرية فى شركة قناة السويس ومندوب للحكومة فى البنك الاهلي المصري. اما ابنه التانى رينيه قطاوى، اختاروه سنه 1943 رئيس للطايفةاليهوديه فى القاهرة. وكان برضه عضو فى البرلمان و فى نفس الوقت كان بيدير مشروعات اقتصادية كتيره.

عيلة قطاوى ساعدت فى بنا المعبد اليهودى (معبد عدلى) فى شارع عدلى و هو شارع من اشهر شوارع القاهره التجاريه سنه 1899 واللى تم تجديده سنه 1988 بتبرع من المليونير اليهودي نسيم جاعون ، وافتتح رسمى سنه 1990 بحضور شمعون بيريز رئيس اسرائيل.

عيلة قطاوى 
وعلى عكس ما تدَّعي بعض المصادر ،ليس ثمة ما يشيرلتعاطُف الشخصيات الرئيسية فى عيلة قطاوي مع المشروع الصهيوني من بعيد أو قريب، ولالقيامهم بأية أنشطة من شأنها دعم ده المشروع.لكن عارض كلٌّ من يوسف أصلان قطاوي وابنه رينيه قطاوي الصهيونية، حينما تولَّى كلٌّ منهما رئاسة الطائفة اليهودية فى مصر. وحذر رينيه قطاوي يلون كاسترو، زعيم الحركة الصهيونية فى مصر، من الدعوة للهجرةلفلسطين باعتبار أن ذلك يمس علاقة الجماعة بالسلطات المصرية. كما دعت عيلة قطاويلاندماج أعضاء الجماعة اليهودية فى المجتمع المصري وشجع يوسف أصلان قطاوي تأسيس « جمعية الشبان اليهود المصريين » (1934/1935) وجريدة الشمس الأسبوعية الصادرة بالعربية، و كان هدفهما «تمصير» أعضاء الجماعة وتعميق انتمائهم للوطن المصري.

كتب 
 نشر يوسف اصلان قطاوي باشا كتابه :تاريخ العلاقات بين مصر والباب العالي من القرن التمنتاشر لحد سنة1841
 senator Joseph Aslan Cattaui Pasha author of Coup d’oeil sur la chronologie de la nation Egyptienne, Plon, Paris,1931

اولاده
انسي قطاوى 
اصلان ليون قطاوى
 رينيه جاكوب عباس قطاوى

مراجع

مواليد 1861
وفيات 1942
وزراء ماليه مصريين
وزراء مواصلات مصريين
برلمانيين مصريين
يهود مصريين
فيكتوريا كوهين

ڤيكتوريا كوهين Victoria Cohen ممثله مصريه برزت فى فرقة يوسف وهبى و مسرح رمسيس. إشتغلت فى المسرح مع نجيب الريحانى فى "انا فين و انتى فين".

وهى ممثلة مصريه يهوديه. اتولدت سنة 1891 تألقت فى فرقة يوسف وهبى و مسرح رمسيس. و اشتغلت بعدها ع المسرح مع نجيب الريحانى فى مسرحية (أنا فين و انتى فين)، و كانت بدايتها الحقيقيه سنة 1923 في فيلم (برسوم يبحث عن وظيفه)، وبعدها شاركت في افلام و مسرحيات مشهوره فى الوقت دا زى فيلم (رابعه العدويه) سنة 1963، ومسرحية (أنا و هو و هى) سنة 1964.

فيلموجرافيا 

 اجازة صيف (1967)
 النصف الاخر (1967)
 قصر الشوق (1967)
 المشاغبون (1965)
 اخر شقاوة (1964)
 زقاق المدق (1963)
 النشال (1963)
 رابعة العدوية (1963)
 الرجل الثعلب (1962)
 حوادث كشكش بيك (1934)
 برسوم يبحث عن وظيفة (1923)

ممثلات مصريات
يهود مصريين
يوسف نسيم موصيرى

يوسف نسيم موصيرى Mosseri يوسف موصيرى تاجر مصرى حقق ثروته من التجاره, و بعد وفاته سنة 1876, اسس اولاده الاربعه مؤسسه يوسف نسيم موصيرى و أولاده.

عيله موصيرى اسست شركه فنادق مصر الكبرى برسمال 145.000 جنيه و ضمت فنادق كونتيننتال, مينا هاوس, سافوى, سان ستيفانو.
494x494px|thumb|left|اعلان لفندق جراند كونتيننتال القاهره

325x325px|thumb|left|فندق جراند كونتيننتال القاهره
و"موصيرى" هيا عيله يهوديه سفارديه من اصل طليانى استقرت فى مصر فى النص التانى من القرن الثمنتاشر و احتفظت العيله بالجنسيه الايطاليه. اتجوز الابن الكبير نسيم (بك) موصيرى (1848 - 1897) من بنت يعقوب قطاوى, و بقى نايب ريس الطايفه الاسرائ بعديه فى القاهره و هوا منصب ورثته العيله من بعده, و ما حققتش عيله موصيرى انطلاقتها الحقيقيه الا فى اوائل القرن العشرين (1904) لما اسس إيلى موصيرى (1879 - 1940) ابن نسيم (بك), بالتعاون مع اخواته التلاته يوسف (1869 - 1934) و جاك (1884 - 1934) وموريس بنك موصيرى

حقق ايلى موصيرى مكانه عاليه فى عالم المال و الأعمال فى مصر, و كان درس الاقتصاد فى انجلترا و إتجوز من بنت فليكس سوارس, و كانت بتربطه علاقات قويه بإسماعيل صدقى, زى ما كانت ليه مصالح كتيره فى فرنسا و علاقات قويه ببيوت المال الاوربيه اليهوديه زى بيوت روتشيلد و لازار و سليجمان, زى ما كان بيمثل المصالح الايطاليه فى مصر.

اسس  ايلى موصيرى شركه "جوزى فيلم" سنة 1911 و كانت اول شركات دور العرض السينمائى.

و اسسوا سينما "الكورسال الصيفى" و "الكورسال الشتوى" و "سينماتوجراف بالاس" و "سينماتوجراف المنظر الجميل" و "سينما لوكس" و "راديو" فى القاهره, و سينما "فريال" و "راديو" فى اسكندريه

يهود مصريين
رجال اعمال مصريين
المشترى

المشترى'' Jupiter'''; (الرمز: ) هو خامس كوكب بالنسبه للبعد عن الشمس و هوه اكبر كوكب فى النظام الشمسى. چوپيتر بيعتبر كوكب غازى ليه كتله بتساوى تقريباً واحد علا الف من كتلة الشمس. اسمه جوبيتر علا اسمه جوبيتر ملك الآلهه و اله البرق و الرعد عند الرومان زمان

كواكب المجموعه الشمسيه 

 عطارد (ميركورى)
 الزهرا (فينوس)
 الارض
 المريخ
 المشترى (جوبيتر)
 زحل (ساتورن)
 اورانوس
 نيبتون

مصادر 

كواكب
كواكب مجموعه شمسيه
1124



وفيات 
 23 مايو - حسن الصباح مؤسس جماعة الحشاشين.

اهم احداث السنه

مصادر 

 

da:1120'erne#1124
فينوس

ڤينوس ( Venus; او الزهره) هوا تانى اقرب كوكب للشمس و بيدور حواليها مره كل 224.7 يوم. الكوكب اتسُما علا اسم فينوس Venus الاهة الجمال عند الرومان.

كمان ليه غلاف غازى سميك و اتسما بـ الزهره بسبب جمال منظره من الارض و لمعانه و هوا كوكب ترابى زى الارض و عطارد و المريخ و قريب للارض فى الحجم و التركيب عشان كده بيعتبر توأم الارض لكن حرارته عاليه اوى .

كواكب المجموعه الشمسيه 
 عطارد (ميركورى)
 الزهرا (فينوس)
 الارض
 المريخ
 المشترى (جوبيتر)
 زحل (ساتورن)
 اورانوس
 نيبتون

لينكات برانيه

مصادر 

 

كواكب
كواكب مجموعه شمسيه
موريس جاتينيو

موريس جاتينيوراجل اعمال مصرى اسس سلسلة محلات جاتينيو اللى احتكرت تجارة الفحم ومستلزمات السكك الحديدية.

يهود مصريين
رجال اعمال مصريين
خرم اسود

ف النسبيه العامه الخرم الاسود مكان المجال المغناطيسى بتاعه قوى آوى لدرجة ان مفيش اى حاجه تقدر تهرب من الشد بتاعه, لحد النور.

فيزيا
1741



احداث 
 25 يونيه - ماريا تيريزا اتتوجت ملكه على المجر.

وفيات 
 28 يوليه -انتونيو فيفالدى.

مواليد 
 الامير بينيديتو دوق شابلى

مصادر
1470



مواليد 

 شارل التامن ملك فرنسا

وفيات

اهم احداث السنه

مصادر
يوسف شيكوريل

يوسف (بك) شيكوريل Cicurel من مؤسسين بنك مصر (سنه 1920)، كمان كان أخوه سالفاتور (بك) شيكوريل عضو فى مجالس إدارة الكتير من الشركات وعضو فى مجلس إدارة ال اوضه التجارية المصرية وبعدها بقى ريس لها. وكان ضمن البعثة الاقتصادية المصرية اللى سافرت السودان علشان يعمقو العلاقات التجارية بين البلدين ويفتحو مجالات جديدة قدام رؤوس الاموال المصرية فى السودان

وشيكوريل كان محل للارستقراطيه المصريه والعيلة الملكيه،اسسه ابوه مورنيو شيكوريل لكنه اتحرق بكور من نار اترمت عليه ايام حرب فلسطين سنه 1948.. واتحرق مره تانيه فى حريق القاهرة سنه 1952.. وفي المرتين أتعاد بناؤه بمساعدة الحكومة.. وبقي على حاله لغايه ماتحط تحت الحراسة بعد حرب السويس 1956.. لاكن اتخلى اصحابه عنه ببيع أسهمه لرجال اعمال.

لحق بباقي افراد أسرته فى أوروباسنه 1957 بعد ما نقل أرصدته الى الخارج وباع أهم شركاته:Les Grands Magasins Cicurel & Oreco S.A.E
ذات رأس المال البالغ 600 الف جنيه واللي كانت بتعتبر جوهرة التاج فى شارع فؤاد اللى اتغير اسمه لشارع 26 يوليو، وسط القاهرة

من أعضاء العيله 
ريمون شيكوريل (1920-2008)، فيلسوف وموسيقار مصري
 ميشيل شيكوريل (1947- )، مقاول فرنسي، ابن ريمون شيكوريل
جيرار شيكوريل 1951 ، رجل أعمال فرنسي، أسس شركة اتصالات فى 2012
 ايلانا سيكوريل محاميه فرنسيه.
 مورينيو شيكوريل مؤسس عيلة شيكوريل فى مصر.
 سالفاتور شيكوريل (1893-1975) مبارز شيش مصري.
يوسف شيكوريل من مؤسسين بنك مصر.
 سولومون شيكوريل (1927) ، ابن مورينيو شيكوريل.
 رونالد شيكوريل (1945) عالم رياضيات مصري.

يهود مصريين
رجال اعمال مصريين
مصريين فرنساويين
نسبيه عامه

النسبيه العامه او نظرية النسبيه العامه نظريه للجاذبيه عملها البيرت اينشتاين فى سنه 1916. والنظريه دى هيا اللى بتستعمل دلوقتى ف الفيزيا الحديثه علشان توصف الجاذبيه. النظريه جت علشان تجمع مابين النسبيه الخاصه وقانون الجذب العام بتاع اسحاق نيوتن وبتوصف الجاذبيه على إنها خاصيه هندسيه موجوده فى الوقت والمكان او الزمكان.

فيزيا كلاسيكية
فيزيا حديثة
استر شطاح

استر شطاح ممثلة مصرية من أصول يهودية . اتاتولدت يوم دمشق في 19 اكتوبر 1884، وتوفت في القاهرة في العشرين من شهر يناير 1971.
'
عملت فى فرقة سلامه حجازى 1916 ، وفرقة جورج ابيض 1922 ، وفرقة عبدالرحمن رمزى 1932 ، واتحاد الممثلين 1933 ، وفرقة عكاشة 1935 ، والفرقة القومية 1944 ، وفرقة عزيز عيد 1920 ، عملت دور العجوز اللى تخلق المشاكل للاخرين .

فيلموجرافيا 
  
 آه من حواء (1962)
 تمر حنة (1957)
 ضحكات القدر (1955)
 الحرمان (1952)
 من القلب للقلب (1952)
 ضحيت غرامى (1951)
 الخمسه جنيه (1946)
 مجد ودموع (1946)
 شهر زاد (1946)
 حرم الباشا (1946)
 ده جناه أبى (1945)
 القلب له واحد (1945)
 قلوب دامية (1945)
 عنتر وعبلة (1945)
 سلامة (1944)
 تيتاوونج (1937)

مواليد 1884
وفيات 1971
ممثلات سوريات
سوريين عاشو فى مصر
مصريين سوريين
ممثلات مصريات
يهود سوريين
بقاء الطاقه

قانون بقاء الطاقه بيقول إن المجموع الكلى للطاقه فى اى نظام معزول بيفضل ثابت, يعنى الطاقه مينفعش تتدمر او تتكون من عدم, لكن الحاجه الوحيده اللى ممكن تحصل فى نظام معزول إن الطاقه تتحول من صوره لصوره تانيه. مثلاً الطاقه الحركيه ممكن تتحول لطاقه حراريه.

فى نظرية النسبيه بتاعة البرت اينشتاين الكتله مرتبطه بالطاقه, علشان كده بقاء الطاقه بيترتب عليه بقاء الكتله فى اى نظام معزول.

فيزيا
كاميليا (ممثله)

ليليان فيكتور كوهين المشهوره بـ كاميليا ( اسكندريه ،13 ديسمبر 1929 - البحيره ، 31 اغسطس 1950 ) ممثله مصريه من اصول يهوديه اتولدت فى اسكندريه و امها هى اولجالويس ابنور وهى مصريه من ام طليانيه و اب فرنساوى.
اختلفو حوالين هويتها لما قالت انها مسيحيه اتعلمت فى المدرسه الانجليزيه فى اسكندريه.
اكتشفها احمد سالم و قدمها للسينما المصريه سنة 1946 و لمعت فى الحياه الاجتماعيه و طلعت عليها اشاعات كتيره زى علاقتها بالملك فاروق الاول.اتجوزت تلات مرات و قدمت مسرحيه اسمها "خطف مراتى" اللى قدمتها للسينما بردو الفنانه الهام حسين . اتوفت فى حادثة طياره فى محافظة البحيره و دا خلاها تتحول لاسطوره و الهم كتاب كتير انهم يألفو اكتر من كتاب حوالين علاقتها بالسياسه.

اخرج عنها عاطف سالم فيلم اسمه " حافيه على جسر الدهب".اتميز ادائها بالتلقائيه.

وفاتها 
كاميليا اتوفت فى حادثة طيارة رحلة 903 اللى كانت رايحه روما، و وقعت الطائرة فى الغيطان فى البحيرة شمال غرب القاهرة يوم 31 اغسطس سنة 1950،

فيلموجرافيا 
 بابا عريس (1950)
 اخر كدبة (1950)
 العقل زينة (1950)
 المليونير (1950)
http://www.youtube.com/watch?v=t5q3fgsQm4c
 قمر 14 (1950)
http://www.youtube.com/watch?v=etX2_WHgpQc
 الطريق الى القاهرة (1950)
 صاحبة الملاليم (1949)
 ولدى (1949)
 القاتلة [ب] (1949)
 شارع البهلوان (1949)
 نص الليل (1949)
 الروح والجسد (1948)
 فتنة (1948)
 الكل يغنى (1947)
 القناع الاحمر (1947)

لينكات برانيه

مصادر 

ممثلات مصريات
ممثلات اغراء
يهود مصريين
اسكندرانيه
ذره

الذره (انجليزى: Atom; فرنساوى: Atome) هيا الوحده الاساسيه بتاعة الماده اللي بتحمل خصائص الماده دي(انجليزى: matter), و بتتكون من جزء كثيف (انجليزى: dense) فى مركز الذره اسمه النواه (انجليزى: nucleus) وحواله سحابه من الالكترونات (انجليزى: electrons) اللى مشحونه بشحنه سالبه (انجليزى: negative charge). النواه بتتكون من مجموعه من البروتونات (انجليزى: protons) اللى بتبقى شحنتها موجبه (انجليزى: positive charge) و مجموعه من النيوترونات (انجليزى: neutrons) اللى ملهاش شحنه.

النواه بتاخد حيز صغير جدا من مساحة الذرة، و الالكترونات و السحابات الالكترونيه هما اللي بياخدوا مكان اكتر

للذره كتله و هيا عباره عن :

كتله البروتونات + كتله النيوترونات= كتلة الذره

و لان كتلة الالكترونات قسمتها لا تذكر فا مش مهم تتحسب، الكتل بتاعت الذرات فى الجدول الدوري بتكون مكونه من اعداد عشريه لاننا لما بنيجي نحسب بناخد معدل كتلة الذره و كتله اي نظير(او كلهم) ليها.

 
    

فيزيا
كيميا
فيلهلم فونت

فيلهلم ماكسميليان فونت (بالالمانى:Wilhelm Maximilian Wund)( وُلد عام: 16 اغسطس 1832 - توفي عام : 31 اغسطس 1920 ) عالم الماني يعتبر اكبر عالم فى تاريخ علم النفس. تتلمذ على يد ميللر و درس بعدهاالفسيولوجيا وبعدها الطب. اهتم بعلوم الطبيعه والكيمياء والطب التجريبى وبعد كده تحول اهتمامه للسايكولوجيا. اسس سنة 1879 اول معمل تجريبى لعلم النفس. واسس مجله لنشر ابحاثه سنة 1881.

مواليد 1832
وفيات 1920
سايكولوجيين
سايكولوجيين المان
شحاته هارون

شحاتة هارون اتولد فى يناير 1920 لأب و ام مصريين ، اصوله شاميه ، جه اجداده لمصر فى القرن التسعتاشر ، وعمل ابوه "الخواجه هارون" بياع فى محل شيكوريل للأزياء والملابس ، و اتعلم فى مدرسه "الفرير الكاتوليكيه" ودرس الحقوق فى جامعة فؤاد الاول ، وانضم للتنظيمات الشيوعيه و اشتغل فى المحاماه و اتخصص فى تسجيل ورعايه براءات الاختراع.

اعتقل كذا مره ، فى سنه 1967 و 1975 ، و فى سنة 1979 بسبب معارضته لاتفاقيه كامب ديفيد.

كان له تلات بنات: منى وناديه وماجده، عيى فى اخر حياته بـمرض "الزهايمر"، و مابقاش قادر يتعايش و يتجاوب مع اللى حواليه . بناته الاتنين اتجوزو ، "ماجده" اتجوزت دكتور كاتوليكى طليانى الاصل ، و "ناديه" من مصرى مسلم ، و ده خلى صحابه يسمو بيته "محطة مصر" لكترة ضيوفه و لانه بقى بيعتبر من اكثر البيوت فى العالم اللى بتحتفل فى بالمناسبات الدينيه. اتوفى شحاته هارون فى مارس 2001.

يهودي ولكن يساري 

كان له ثلاث بنات: منى ونادية وماجده، ولم تعرف نادية وماجدة بحكاية أختهن الكبرى إلا بعد أن كانت صغراهما فى الخامسة عشرة؛ لأن منى ماتت وهي صغيرة، وكان شحاتة يقطع كل الصور الخاصة بها؛ لأنه لا يريد أن يتذكرها أبدًا.

فقد أصيبت منى فى الخمسينيات بمرض فى الدم، وكان لا بد أن يتوجه لباريس لعلاجها.. وتقدم لطلب التأشيرة، لكن السلطات أصرت إن سافر ألا يعود إلى الوطن أبدًا.

وبعد جدال طويل قرر أن يبقى فى مصر؛ حتى لو كان هذا يعني أن يفقد ابنته الكبرى، وهذا ما حدث فى ظل الإمكانات الطبية المتاحة بمصر آنذاك، وقد حزن عليها كثيرًا، وأحرق كل الصور الخاصة بها؛ لأنه يريد أن ينسى الأمر.

بعد توقيع مصر لمعاهدة كامب ديفيد، رفضها شحاتة؛ حيث كان يرى أنها اتفاقية سلام أمريكية بشروط الصهيونية الحاكمة فى إسرائيل، وأنها ضد مصالح الشعبين الإسرائيلي والفلسطيني، وأنها قد أغفلت المطالب العادلة لمصر وسوريا فى زوال الاحتلال من أراضيها.

وحينما زار "إيجال بادين" نائب رئيس الوزراء الاسرائيلى القاهرة سنة 1979 ذهب للصلاة فى المعبد اليهودي بالقاهرة؛ فدخل شحاتة بعد تعرضه لتفتيش دقيق، وقال له: إنني كمصري أرى أن المعاهدة مهينة بكرامة شعب مصر، فما كان من قوات الأمن إلا أن حاصرته وأخرجته؛ لأنه يعبر عن رأيه ورأي حزبه اليساري التوجه (حزب التجمع المصري) اللى كان عضوًا مؤسسًا فيه منذ قيامه سنة 1976.

أصيب فى نهايات حياته بـ"الزهايمر"، ولم يعد يستطيع التعايش والتواصل مع من حوله. تزوجت ابنتاه؛ إحداهما ماجدة من طبيب كاثوليكلي إيطالي الأصل، وتزوجت الأخرى "نادية" من مصري مسلم؛ مما جعل بيته اللى كان يسميه أصدقاؤه "محطة مصر" – نظرًا لكثرة زواره - أكثر البيوت فى العالم احتفالا بمناسبات دينية.

ولعل من أبرز ما لفت الأنظار لشخصية هارون أنه جمع بين أصوله اليهودية وعقيدته اليسارية حتى أن ابنته نادية تقول: إنه لم يربهم فى جو ديني؛ لأنه عاش يساريًا.

مواليد 1920
وفيات 2001
محامين مصريين
يهود مصريين
يهود ضد الصهيونيه
متعلمين فى جامعة القاهره
حاييم ناحوم

حاييم ناحوم أفندى (1872 ازمير ، توركيا –1960 ، القاهره) كان عالم لغوى و قانونى و كان حاخام اليهود الاكبر فى مصر. عضو مؤسس فى مجمع اللغة العربى فى القاهرة

مصادر 

مواليد 1872
وفيات 1960
يهود مصريين
يهود اتراك
متعلمين فى جامعة پاريس
حاخامات من مصر
فرانسيس جالتون

فرانسيس جالتون Francis Galton ( بيرمينجهام، انجلترا، 16 فبراير 1822 - هاسيلمير ، انجلترا ،17 يناير 1911 ) عالم انجليزى واول رواد علم النفس التجريبى فى انجلترا. اهتم بالوراثه وقوانينها وباثر الفروق الفرديه بين الناس. بيعتبر جالتون قائد حركة القياس النفسى وكان له سبق اختراع معامل الارتباط وطريقة التلازم وطريقة الاستفتاءات، وعمل مقياس لقياس العبقرية، وابتكر اختبار لقياس تداعى المعانى.

سايكولوجيين انجليز
مواليد 1822
وفيات 1911
هرمان فون هلمهولتز

هرمان لودفيج فيردناند فون هلمهولتز (31 اغسطس 1821 - 8 سبتمبر 1894) عالم المانى درس الطب والفسيولوجيا و كان له اهتمام بالبصريات.اهتم بقياس الدفعة العصبية وقال ان الحركة عباره عن سلسله من الاحداث احساس وبعدين تفكير وبعدها حركة. ابتدا تجارب قياس زمن الرجع عشان يقيس الفروق الفرديه بين الناس فى كل انواع الاستجابات. الف كتابين واحد عن فسيولوجية البصر والتانى عن فسيولوجية السمع وقال فيهم ان اساليب البحث فى الفيزيا والفسيولوجيا ممكن تستخدم فى معرفة ظواهر سيكولوجيه زى الادراك البصرى والسمعى.

مصادر 

مواليد 1821
وفيات 1894
اعضاء اكاديميا ناتسونالى دى لينتشى
نوبار باشا

بوغوص نوبار باشا موغرديتش ( ازمير ، 1825 - باريس، 14 يناير 1899 ) اول رئيس وزرا لمصر و خدم فى المنصب دا تلت مرات.
 نظارته الأولانيه من (28 اغسطس 1878 لـ 19 فبراير 1879)
 نظارته التانيه من (10 يناير 1884 لـ 7 يونيه 1888)
 نظارته التالته (16 ابريل 1894 – 11 نوفمبر 1895).

من أهم اعماله 
 اتنشأ فى عهده خط السكه الحديد اسكندريه – السويس
 اتنزع من العثمانيين فرمانات 1866 و 1876
 سعى فى بدايات سنة 1888 لتنظيم البوليس

مراجع 

مواليد 1825
وفيات 1899
رؤساء وزرا مصريين
وزراء خارجيه مصريين
وزراء داخليه مصريين
مصريين ارمينيين
اقباط
واخد لقب سير
الانفجار العظيم

الانفجار العظيم ( Big Bang) او الانفجار العظيم نظريه فى الفلك بتتكلم عن نشأة الكون. النظريه دي بتأيدها معظم المشاهدات والادله العلميه الحاليه. نظرية البيج بانج بتشير لفكرة إن الكون فى البدايه كان فى حاله سخونه وكثافه و بعدها ابتدا يتمدد و كثافته و حرارته تقل. لحد النهارده الكون لسه بيتمدد.

فلك
فيزيا
ارنست فيبر

آرنست هينرش ڤيبر (24 يونيه 1795 - 26 يناير 1878) كان طبيباً الماني بيعتبر مؤسس علم النفس التجريبي. كان من اكثر المهتمين بموضوع السيكوفيزياء. توصل لقانون العتبة الفارقة الذي يسمى قانون ڤيبر نسبة له، وهذا القانون هو اول قانون كمي فى علم النفس ويعتبر البذره الاولى لعلم النفس التجريبي.القانون يتضمن ايضا عملية نفسية هى عملية تمييز الفرق بين مؤثرين. اهتم فيبر ايضا بدراسة الاحساس اللمسي بإسلوب تجريبي عن طريق استعمال المجس الحسي. توصل الى أن التمييز الحسي يختلف بإختلاف مناطق الجلد مثلا سطح الجلد فى الأصابع يكون اكثر تمييزاً من اعلى الذراع.

مواليد 1795
وفيات 1878
اطبا المان
ناجى فام

ناجى فام (Nagui) (اتولد: 14 نوفمبر 1961 ، اسكندريه) اشهر وألمع مذيع القناه التانية (France 2 ) فى التليفزيون الفرنسى و هى اقوى فى القنوات. مذيع مصرى ابن مصرى اتولد فى 14 نوفمبر 1961 فى اسكندريه. ساب عيلته مصر سنة 1967 ، ابوه من الروم الارتوذكس المصريين وكان استاذ فى الجامعه فى الادب الفرنسى ، و كانت امه استاذه فى الدراسات الكلاسيكيه.

ناجى فام عايش فى فرنسا أكتر من تلاتين سنه و معاه جنسيتها. بيقدم برنامج انسانى و بيدعو فى نهايته المقتدرين بدعم جمعيه مشهوره متخصصه فى مساعدة العيانين بالسرطان و الايدز والأمراض المتوطنه.

مواليد 1961
اقباط
اسكندرانيه
مذيعين مصريين
مذيعين فرنساويين
فرنساويين مصريين
فرنساويين طليان
انتيجون كوستاندا

انتيجون كوستاندا (Antigone Costanda) كانت ملكة جمال مصر و ملكة جمال العالم سنة 1954. انتيجون كانت بتتكلم مصرى و يونانى و فرنساوى و انجليزى و طليانى كمان. انتيجون فى الاول كانت مهتمه بعروض الازياء و الدعايه و حققت نجاح كبير خصوصا بعد فوزها باللقب بس دلوقتى مهتمه اكتر بالديكور و التصميم الداخلى.

لينكات برانيه

مصادر 

مواليد 1934
مصريين يونانيين
ملكات جمال مصريات
يونانيين متمصرين
اسكندرانيه
كونستانتين كافافيس

كونستانتين بيترو كافافيس او قسطنطين كفافيس ، (باليونانى : Κωνσταντίνος Π. Καβάφης) ( بالحروف اللاتينى : Konstantinos Petrou Kavafis ) (اسكندريه ، 29 ابريل 1863 – اسكندريه ، 29 ابريل 1933) كان صحفى و شاعر بيعتبروه من اعظم شعرا اليونان فى العصر الحديث. كافافيس اتولد و مات فى اسكندريه فى مصر و يوم ميلاده و وفاته زى بعض ( 29 ابريل )، و نشر اكتر من 154 قصيده.اترجمت اعماله لسبعين لغه.

حياته 
كونستانتين كافافيس كان حفيد تاجر الماظ يونانى و ابوه كان راجل اعمال و امه من الطبقه الارستقراطيه. و كان الابن التاسع بعد بنت اسمها " هيلينى " ماتت و هى صغيره ، و لانها كانت البنت الوحيده حاولت امه تعوضها بمعاملة كفافيس كبنت فكانت بتدلعه قوى و تلبسه هدوم بنات و تسرح له شعره و تضفرهوله و كان على طول معاها و فيه بيقولو ان ده السبب فى انه طلع خجول و منطوى و ما بيعتمدش على نفسه. أخد كافافيس دبلوم تجاره و اشتغل سمسار و موظف. و بعد ما اتوفت امه اللى كان بيحبها قوى سنة 1899 اتوفى اكبر اخواته جورج ( 1900 ) و أخواته اريستيديس ( 1902 ) و الكسندر اللى كان احب اخواته ليه ( 1903 ) و جون ( 1923 ) و بول ( 1920 ). و فى سنة 1923 اتصاب كفافيس بمرض سرطان الحنجره و عمل عمليه و ضاعت منه القدره ع الكلام و قضى اخر ايامه فى المستشفى اليونانى فى اسكندريه.

اعماله 
كونستانتين كافافيس إبتدا كتابة الشعر و هو عنده 19 سنة و نشر اول مجموعة مطبوعه من أشعاره لما بقى عنده 41 سنه ، نشر اول مجموعه سنة 1904 و كانت بتتكون من اربعتاشر قصيده ، و فى سنة 1910 نشر مجموعته التانيه و كانت عباره عن الاربعتاشر قصيده بتاعة المجموعه الاولى و عليها اتناشر قصيده جديده ، و نشرت له مجلة " الحياة الجديدة " قصايد من سنة 1908 لسنة 1918 و مع مرور الوقت اتجاوزت شهرته اسكندريه و وصلت للأفاق العالميه. كونستانتين كافافيس اتنشر له اكتر من 154 قصيده و اترجمت اعماله لسبعين لغه.

متحفه 
اتحول بيت كافافيس الموجود فى الدور التالت فى عماره قديمه ورا مسرح سيد درويش فى محطة الرمل لمتحف. قبل ما يتحول لمتحف كانو عملوه بنسيون اسمه " بنسيون امير " لكن القنصليه اليونانيه فى اسكندريه اشترته و حولته لمتحف سنة 1991. اتحط فى المتحف قناع الدفن بتاع كافافيس و موبيليا و هدايا من الكنيسه اليونانيه و مؤلفاته و شرايط عليها قصايده متلحنه و نصوص مكتوبه بخط ايده و ايقونات و مجلد ضخم اسمه " دليل اسكندريه " فيه صور قديمه نادره و فيه على الحيطه لوحه زيتيه للخديوى اسماعيل اللى كان صاحب ابو كفافيس ، و اتحطت يافطه رخام اسود عند مدخل العماره مكتوب عليها " فى البيت ده عاش كفافيس اخر خمسه و عشرين سنه من حياته " . رئيس اليونان زار متحف كفافيس .

شوف كمان 
 جايزة كافافيس

مصادر 
 نبيل أبوشال ، كفافيس.. الشعر على ضوء "لمبة جاز"، المصرى اليوم، عدد 1979، 13 نوفمبر 2009.

مصريين يونانيين
مواليد 1863
وفيات 1933
كتاب بايسكشوال
يونانيين متمصرين
بريطانيين يونانيين
اسكندرانيه
شعرا يونانيين
صحفيين يونانيين
صحفيين مصريين
مثليين
جوستاف فخنر

جوستاف تيودور فخنر (19 ابريل 1801 - 28 نوفمبر 1887) فيلسوف وعالم المانى، درس الفسيولوجيا على ايد فيبر وبعدها درس الفيزيا والكيميا والرياضيات.كان من رواد علم النفس التجريبى ومؤسس السيكوفيزيقا وصاحب قانون (فيبر - فخنر للاحساس). القانون ده بيربط بين المثير والاحساس بمعادله رياضيه بتقول ان شدة الاحساس بتتناسب تناسب طردي مع لوغاريتم شدة المثير، يعنى الزيادة فى شدة المثير بتؤدى لزيادة فى شدة الاحساس.

الاحساسات قبل فخنر كانت اشياء فى نهر الشعور مفتاحها الاستبطان وبتوصفها عبارات من حياتنا اليوميه، اما بعد فخنر فالاحساسات بقت ردود افعال ممكن فحصها بطريقة موضوعية وقياسها مباشرة ومعالجتها احصائيا باستخدام القانون العام اللى بيطبق على كل انواع الاحساسات.

مصادر 

ملحدين المان
مواليد 1801
وفيات 1887
احصائيين
سايكولوجيين
سايكولوجيين المان
ناس من ليبزج
ابن أبي البيان

سديد الدين ابو الفضل داود بن ابى الفرج الاسرائيلى طبيب وصيدلى مصرى يهودى عاش فى القرن 12 الميلادى. اتعلم الطب والصيدله على ايد هبة الله ابو البركات و اتفوق فى وصف وتركيب الأدويه لحد ما بقى صيدلى الملك العادل احمد بن أيوب. خصص له صلاح الدين الأيوبى مرتب شهرى 24 دينار مصرى.

مؤلفاته 
  
 الدستور البيمارستانى ( الاقراباذين )
 المجريات فى الطب

يهود مصريين
هبة الله بن جميع

هبه الله بن زيد بن حسن بن افرائيم بن يعق ابن جميع كان طبيب مصرى يهودى لصلاح الدين الأيوبى من أهم كتبه (الارشاد لمصالح الأنفس و الأجساد). اتوفى سنة1198.

لينكات برانيه 
 

مصريين
يهود مصريين
فيكتوريا موسى

فيكتوريا موسى كانت ممثله مصريه مشهوره من اصول يهوديه, زى معظم اللى ظهرو قبلها من الممثلات اللى اتشهرت اساميهم فى عالم المسرح زى: ميليا ديان، وابريز استانى، و نظلة مزراحى ، و استر شطاح ، اتجوزت عبد الله عكاشة ، مدير فرقة عكاشة زكى عكاشه وشركاه .

اشتهرت ” فيكتوريا موسى ” فى النص التانى من القرن العشرين فى دور ” ايزيس ” و وصفوفها بأنها اقدر ممثلة فى مصر وكمان فى الاوبيريت الغنائى ” هدي ” من تلحين الشيخ ” سيد درويش ” فكتبت عنها مجلة ” الكشكول ” فى 8 يناير 1926 ” تخرج من أوبريت هدى ولا صورة انطبعت فى ذهنك ولا سحر اثر فى نفسك غير صوت فيكتوريا موسى وجمالها وفنها ”

ممثلات مصريات
مسرحيين مصريين
يهود مصريين
1754



مواليد 
 عبد الرحمن بن حسن الجبرتى

وفيات

اهم احداث السنه

مصادر
لون

اللون خاصيه موجوده فى حاسة البصر عند الانسان و عدد من الكائنات. واللى من فىها الأشياء بتتصنف على حسب لونها. الاحساس بالالوان بييجى من اختلاف طول الموجه البالخصوص بالنور اللى بتنعكس من الجسم.

فيزياء اللون

رؤية الالوان 
<div class="floatleft" style="margin-right: 1em;">اللون، وطول الموجة، والتردد، وطاقة الضوء.

فيزيا
987



وفيات 
 ساويرس بن المقفع

اهم احداث السنه

مصادر
19 ق م



مواليد 
 فيليوس باتركولوس

وفيات 
 21 سبتمبر - فيرجيل

اهم احداث السنه

مصادر
عاصم علام

عاصم علام (1940) هو راجل اعمال مصرى - بريطانى ناجح اخد للمره التانيه جايزة احسن راجل اعمال فى بريطانيا سنة 2008 و هى الجايزه اللى سلمتها ملكة بريطانيا اليزابيث التانيه ، و كسب نفس الجايزه فى سنة 2006. علام بيدير شركة متخصصة فى انتاج المولدات الكهربائيه اسمها "علام مارين" و بيساعده فى ادارة الشركه ابنه "ايهاب" و مقرها فى مدينة هال فى شمال انجلترا . علام ساب مصر بسبب نظام جمال عبد الناصر العسكرى و راح على بريطانيا فى سنة 1968 ، و هناك درس اقتصاد فى جامعة هال ، قبل ما يشتغل كمحاسب فى شركة ، فىسنة 1981 اخد قرض و بالتدريج ابتدى يشترى الشركة اللى هو شغال فيها لحد ما اشترها بالكامل و غير اسمها ل"علام مارين". فى سنة 2010 اشترى نادى هال سيتى الانجليزى.

لينكات برانيه 
 علام المصري...... الافضل فى بريطانيا 
 علام مارين

مواليد 1940
رجال اعمال مصريين
مصريين عاشو فى المملكه المتحده
بريطانيين من اصل مصرى
رجال اعمال بريطانيين
قليوبيين
ناس من قليوب
خالد عبد الله (ممثل)

خالد عبد الله (مواليد 1980 ، اسكوتلاندا) ممثل بريطانى مصرى وناشط سياسى. مثل ادوار بطوله فى كذا فيلم عالمى.

افلام عالميه 
 يونايتد 93 United 93
 الطيارات الورقية The Kite Runner
 المنطقة الخضراء Green Zone
 الميدان The square
 1001 اختراع وعالم ابن الهيبعدين 1001 Inventions and the World of Ibn Al-Haytham
 اساسنز كريد Assassin's Creed
هانا (مسلسل) Hanna
 فارس القمر (مسلسل) Moon Knight
 التاج (مسلسل) The Crown

اعماله

ممثلين مصريين
ممثلين بريطانيين
مواليد 1980
ممثلين اسكتلانديين
بريطانيين من اصل مصرى
مجره

المجره  (بالانجليزى Galaxy) هى تجمعات كبيره ب فيها  مليارات النجوم و الكواكب و الاقمار و الكويكبات و النيازك, و بتحتوى كمان غبار كونى و ماده مظلمه و بقايا نجميه و فيها مجالات مغناطيسيه. احجام المجرات و اعداد النجوم فيها ممكن تكون بين كم الف و دى بتتسمى المجرات القزمه و مكن توصل لمية ترليون نجم و دى بتتسمى المجرات العملاقه, كل المجرات مركز ثقلها هو المدار ليها.

المجرات بتتصنف حسب شكلها المرئى و فيه تلات فئات رئيسه هيه: الاهليجيه و الحلزونيه و الغير المنتظمه.

العلما بيقولو ان كتير من المجرات فيها ثقب اسود كيبر فى نواتها النشطه زى مجره درب التبانه اللى فيها الثقب الاسود الكبير اللى اسمو «الرامى ا» فى مركزها و اللى ليه كتله اكبر من كتله شمسنا باربع ملايين مره. تقديريا فيه حوالى 170 مليار مجره فى الكون المنظور, بس الاكتشافات العلميه الحديثه اتنبات بوجود ترليونات من المجرات, على مسافات ممكن توصل لملايين الفراسخ, و داه حسب كتله المجره و حجمها.

مصادر 

مجرات
سينتوراس
فلك

الفلك هوه العلم اللى بيدرس الاجسام الفضائيه زى النجوم والكواكب والمزنبات والمجرات. يعنى الفلك بيدرس الظواهر اللى بتحصل بره الغلاف الجوى بتاع الارض.

تاريخ علم الفلك 

قبل اختراع التليسكوب كانت دراسات النجوم من فى أماكن الرصد زى المبانى و الأراضى المرتفعه باستخدام العين المجرده و مع تطور الحضارات تم تجميع نقاط الرصد الفلكيه فى العراق القديمه و اليونان و مصر القديمه و بلاد فارس و حضاره المايا فى أمريكا الجنوبيه و الهند و الصين و النوبه.

ظهرت اكتشافات فلكيه مهمه قبل تطبيق استخدام التليسكوب فمثلا قدّر علما الفلك الصينيين انحراف مسير الشمس سنه 1000 قبل الميلاد. و اكتشف علم الفلك البابلى ان الخسوف القمرى بيتم جوا دايره متكرره اسمها دوره الخسوف, و فى القرن التانى قبل الميلاد قدر هيبارخوس حجم القمر و المسافه بينه و بين كوكب الأرض.

و مع اختراع التيلسكوب و تحسينه ظهرت المزيد من الاكتشافات فمثلا عالم الفلك وليم هرشل عمل ليسته مفصله حولين الضبابيه و التكتلات و كما اكتشف كوكب أورانوس سنه 1781, و هو أول كوكب جديد اكتشف.

و فى القرن التسعتاشر ظهر تقدم كبير فى مجال علم الفلك و مع دخول التكنولوجيا الجديده ظهرت اكتشافات كتيره فى علم الفلك.

شوف كمان 
 الفلك عند اليونانيين القدماء
مزنب

المذنب (بالانجليزى : Comet) جسم صغير بيدور حوالين الشمس فى النظام الشمسى. لما بيبقى قريب من الشمس بيبقاله ديل بسبب الاشعاع الشمسى على النواه بتاعة المزنب. النواه بتتكون منتلج وتراب وصخور صغيره والطول بتاعها فى حدود مابين كيلومتر لعشرات الكيلومترات و انشوف المدنب مرة فى 100 سنة.

فلك
اكتشافات ميشيل اورى
اكتشافات مشروع مرصد لويل للتدوير عن اجرام قرب الارض
توماس هوبز

توماس هوبز (5 ابريل 1588 - 4 ديسمبر 1679) فيلسوف انجليزى. بنفتكره فى الوقت الحالى باعماله عن الفلسفة السياسية. كان له اهتمامات فى مجالات كتير مثل التاريخ وفيزيا الغازات والفلسفه العامه والاخلاق والعلوم السياسيه واللاهوت. كما ان كان مهتم بالتفكير فى الطبيعه البشريه والميول والقدرات الفطريه، وكان ينظر ان الطبيعه البشريه فيها ميول فطريه بتدفع للصراع وميول بتدفع للسلام. الميول الى تدفع للصراع مثل المنافسه طلبا للربح والخجل او الخوف طلبا للامن، والميول الى تدفع للسلام هى الخوف من الموت والرغبه فى منافع الحياه. بيعتبر هوبز من الفلاسفه الرئيسيين اللى أسسوا الماديه.

لينكات برانيه

مصادر 

مواليد 1588
وفيات 1679
فلاسفة القرن السبعتاشر
فلاسفه انجليز
متعلمين فى ماجدالين كوليدچ اوكسفورد
1588



احداث 
 معركة جريفلاينز (1588)

مواليد 
 5 ابريل - توماس هوبز ، فيلسوف انجليزى.

وفيات

اهم احداث السنه

مصادر
1679



وفيات 
 4 ديسمبر - توماس هوبز فيلسوف انجليزى.

اهم احداث السنه

مصادر 

 
القرن السبعتاشر
1543



مواليد 

 شرف خان شمس الدين البدليسى

وفيات

اهم احداث السنه

مصادر
44 ق م



وفيات 
 15 مارس - يوليوس قيصر

اهم احداث السنه

مصادر
نيللى مظلوم

نيللى مظلوم (9 يونيه 1925 - 21 فبراير 2003), رقاصة باليه استعراضيه و ممثله مصريه من اصل يونانى
اتولدت فى اسكندريه فى مصر , و اتوفت فى اتينا  فى اليونان .
ا خدت ليسانس اداب سنة 1964, أسست معهد للرقص الريتمى ( الإيقاعى )، اتلقبت بأشهر رقاصه باليه مصريه، هاجرت اليونان فى الستينات .

فيلموجرافيا 

 التلميذة (1961)
 اسماعيل ياسين فى جنينة الحيوانات (1957)
 ابن حميدو (1957)
 علمونى الحب (1957)
 النمرود (1956)
 كيلو 99 (1956)
 صوت من الماضى (1956)
 قصة حبى (1955)
 عروسة المولد (1954)
 ماكنش على البال (1950)
 ما كانش على البال (1950)
 مغامرات خضرة (1950)
 صاحبة الملاليم (1949)
 فاطمة وماريكا وراشيل (1949) .... راشيل
 الليل لنا (1949)
 حدوة الحصان (1949)
 رجل لاينام (1948)
 عروسة البحر (1947)
 ابن عنتر (1947)
 صاحب بالين (1946)
 شهر زاد (1946)

لينكات برانيه 

رقاصات باليه مصريات
رقاصات مصريات
ممثلات مصريات
ممثلات اغراء
مصريين يونانيين
رقاصات يونانيات
ممثلات يونانيات
يونانيين متمصرين
مصريين طليان
اسكندرانيه
نيبتون

نيبتون Neptune هوه تامن كوكب بالنسبه للبعد عن الشمس، متسمى علا اسم اله البحر نبتون عند الرومان زمان . نيبتون بيعتبر رابع اكبر كوكب من ناحية الحجم و تالت اكبر كوكب من ناحية الكتله.

تاريخ 
الكوكب اكتشفوه فى 23 سبتمبر سنة 1846. وهوه كان اول كوكب يكتشفوه عن طريق التوقعات الرياضيه. وده كان بسبب تغير مش متوقع فى المسار بتاع اورانوس اللى خلى العلما يستنتجوا ان فيه جسم بياثر عليه بالجاذبيه بتاعته.

كواكب المجموعه الشمسيه 
 عطارد Mercury
 الزهرا Venus
 الارض Earth
 المريخ Mars
 المشترى Jupiter
 زحل Saturn
 اورانوس Uranus
 نيبتون Neptune

لينكات برانيه

مصادر 

كواكب
اورانوس

اورانوس Uranus سابع كوكب بالنسبه للبعد عن الشمس، و هو تالت اكبر كوكب فى الحجم و رابع اكبر كوكب فى الكتله. الكوكب متسمى علا اسم اله السما عند اليونانيين زمان. بالرغم ان الكوكب بيبان بالعين المجرده من علا الارض الا إن الناس زمان  كانو مش بعيتبروه كوكب عشان الكوكب بيدور بشويش حوالين الشمس.

الكوكب اكتشفه ويليام هيرشل فى 13 مارس 1781، و بكدا كان الكوكب دا اول كوكب يكتشف فى التاريخ الحديث و كمان اول كوكب يكتشف عن طريق التليسكوب.

كواكب المجموعه الشمسيه 
 عطارد (ميركورى) Mercury
 الزهره (فينوس) Venus
 الارض (ايرث) Earth
 المريخ (مارس) Marth
 المشترى (جوبيتر) Jupiter
 زحل (ساتورن) Saturn
 اورانوس (اورانوس) Uranus
 نيبتون (نيبتون) Neptune

مصادر 

كواكب
كواكب مجموعه شمسيه
اكتشافات ويليام هيرشيل
زحل

زحل Saturn  هو سادس كوكب فى البعد عن الشمس ، تانى كوكب فى الحجم ، اتسما زحل عشان بعده عن الشمس ،و هو تانى الكواكب و هو ضمن العمالقة الغازية وكثافته تمن كثافة الارض بس كتلته تسع أضعاف كتلة الارض . بيتكون
من غاز الهيدروجين بنسبة كبيرة وبنسبة قليلة الجزء
اللى جوا بيتكون من صخور وتلج ،سرعة الرياح عليه كبيرة جدا (1800كم/س) ، ليه واحد وستين قمر بيدوروا
حولينه اكبرهم (تايتان) اول واحد رصد كوكب زحل جاليليو فى سنة 1610.
الرحلات لزحل 
منها بيونير 11 ، فوياجير
الغلاف الجوى 
بيتألف من الهيدروجين بنسبة 96.3 ،الهيليوم 3.25؛

كواكب المجموعه الشمسيه 
 عطارد Mercury
 الزهرا Venus
 الارض Earth
 المريخ Mars
 المشترى Jupiter
 زحل  Saturn
 اورانوس Uranus
 نيبتون Neptune

مصادر 

فلك
كواكب مجموعه شمسيه
كواكب
درب اللبانه
نجيب قنواتى

نجيب قنواتى هو عالم اثار استرالى من اصول مصريه و استاذ المصرولوجيا فى جامعة ماكويرى فى سيدنى.

البروفسيور نجيب قنواتى مدير المركز الاسترالي للدراسات المصريه فى جامعة ماكورى فى اوستراليا.دلوقتى هو
رئيس بعثة الاثار الاوستراليه فى مصر

بعثة الدكتور نجيب قنواتى بتشتغل من السبعينات فى منطقة سقاره فى الجيزه فى موقع جبانة تيتى شمال هرم-تيتى

مصادر 

مواليد 1941
مصرولوجيين مصريين
اكاديميين مصريين
مصريين عاشو فى اوستراليا
اوستراليين مصريين
مصرولوجيين اوستراليين
اثريين مصريين
اسكندرانيه
اقباط
اقباط المهجر
الانبا انجيلوس

نيافة الانبا انجيلوس Anba Angaelos (القاهره 1967) هو اسقف إيبارشية لندن للكنيسة القبطية الارثوذكسية فى (انجلترا) ورئيس جمعية الكتاب المقدس العالمية.

نيافة الأنبا أنجيلوس اخد وسام الإمبراطورية البريطانية بدرجة ضابط (OBE)، هيا رتبة فائقة الامتياز، نظير جهوده فى خدمة الحريات الدينية فى العالم.

اول حياته 
انجيلوس هاجر هو و اسرته سنة 1973 على اوستراليا (سيدنى) و هو طفل صغير و قضى هناك معظم طفولته و اوائل شبابه .اخد شهادة البكالورويوس فى الاداب و اتخصص فى العلوم السياسيه و الفلسفه و الاجتماع و كمل بعدها دراساته العليا فى القانون.
رجع الانباانجيلوس على مصر سنة 1990 و دخل دير القديس الانبا بيشوى فى وادى النطرون و بقى اسمه الاخ ارسانيوس.

انجيلوس قعد فى الدير و كان مسئول عن ادارة المقر البابوى و قاعة المؤتمرات اللى فى الدير و كان يخدم كسكرتير للبابا شنوده لمدة 6 سنين.كمان كان مسئول عن اصدار للمجله الرسميه للكنيسيه القبطيه بالانجليزى و المعروفة باسم مجلة الكرازه (El-Keraza).

تاريخ الرسامه 
فى ديسمبر 1995 سافر ليخدم فى بريطانيا بتكليف من البابا شنوده و اسس هناك سنة 1997 كلية القديس اثناسيوس القبطيه اللاهوتيه فى مقر المركز القبطى فى استيفنج واللى افتتحها البابا شنودة رسميا.

اترسم الانبا انجيلوس من قبل قداسة البابا شنوده التالت (بابا اسكندريه) يوم 14 نوفمبر 1999.
ليكون اسقف عام فى انجلترا و عضو فى المجمع المقدس للكنيسه القبطيه الارثوذكسيه.

مصادر 
 الانبا انجيلوس 
 

مواليد 1967
كنيسه قبطيه
رجال دين مسيحيين مصريين
اقباط
اقباط المهجر
مصريين عاشو فى المملكه المتحده
بريطانيين من اصل مصرى
فيروز

فيروز (15 مارس 1943 - 30 يناير 2016) ممثله مصريه من عيله مصريه ارمنيه. اسمها بيروز سركيس ارتين كالفيان ،

عيلتها
اتولدت فى مصر فى 15مارس1943.اسمها الحقيقى (بيروز سركيس ارتين كالفايان). ابوها اسمه سركيس و امها اسمها شاكيرا و اخواتها ميرڤت و نيللى .  اتجوزت بدر الدين جمجوم و خلفت ايمن و ايمان . صلو عليها فى كنيسة الارمن فى مصر لما ماتت فى 30 يناير 2016.

بداية تمثيلها
لقبوها باسم شيرلى تيمبل المصريه ، غير انور وجدى اسمها للاسم الفنى فيروز . حققت فيروز نجاح كبير و بئت اشهر طفله فى السينما المصريه . فيروز كان ليها اخوات بنات و صبيان منهم الفنانه نيللى اشهر اللى قدمو فوازير رمضان . اكتشف مواهبها الفنان الياس مؤدب اللى كان صاحب ابوها.

من اغانيها 
 كروان الفن وبلبله - بيرم التونسى ـ محمد البكار - انور وجدى و فيروز
 بحلق لى ـ عزت الجاهلى ـ فيروز
 الميزان ـ منير مراد ـ فيروز
 الدربكه ـ احمد صبره ـ فيروز
 البلياتشو ـ عزت الجاهلى ـ أنور وجدى و فيروز واسماعيل ياسين
 اتمخـطــرى ـ احمد صبره - اسماعيل ياسين و فيروز
 معانا ريال
 مبروك عليكى عريسك الخفه
 حلو يا حلو يا حلو الحلو
 سينورينا سينوريتا
 أنا كتكوته نونو و دح

تكريم 
 فيروز اتكرمت سنه 2001 فى مهرجان القاهره السينمائي

اشهر عباراتها 
 انتا بابا و انتا ماما و انتا كل حاجه
 انا كتكوته فى السر محطوطه نصى اط و نصى اوطه حزر فزر ابئا ايه (اطئوطه)

فيلموجرافيا 
 ياسمين (1950)
 فيروز هانم (1951)
 صورة الزفاف (1952)
 دهب (1953)
 الحرمان (1953)
 عصافير الجنه (1955)
 اسماعيل ياسين طرزان (1957)
 ايامى السعيده (1958)
 اسماعيل ياسين للبيع (1958)
 بفكر فى اللى ناسينى (1959) و هو اخر فيلم مثلت فيه قبل ما تعتزل التمثيل

وفاتها 
اتوفت الممثله فيروز فى الجيزة يوم السبت 30 يناير 2016 بعد مشاكل ف الكبد و الكلاوى و كان عندها 72 سنه و صلو عليها فى كنيسة الارمن.

لينكات برانيه 
 السينيما-قاعدة بيانات الافلام العربيه

مصادر 

مواليد 1943
وفيات 2016
ممثلات مصريات
مصريين ارمينيين
اقباط
عادل درويش

عادل درويش (1945) هو صحفى مصرى بريطانى مقيم فى بريطانيا ، كاتب ، ومؤرخ ، و معلق سياسى فى الاذاعه، و متخصص فى السياسه الشرق اوسطيه ومعروف بعدم حياده وعداوته لاي تيار او احزاب من خلفية اسلامية واكبر المعاديين لتيار الاخوان المسلمين وهو ضيف دائم فى قناة العربية الاخبارية التابعة للمملكة العربية السعودية .

ولد درويش سنة 1945 فى اسكندريه

عادل كاتب غزير الانتاج ، وغطى الحرب الايرانيه العراقيه (1980-1988) ، والحرب الاهليه اللبنانيه (1975-1990) ،و معاهدة السلام بين اسرائيل ومصر (1980) ، واغتيال الرئيس المصرى انور السادات (1981) ، وحرب الخليج (1991).عضو فى اتحاد الصحفيين البريطانيين.

 
مواليد 1945
صحفيين مصريين
كتاب مصريين
مصريين عاشو فى المملكه المتحده
بريطانيين مصريين
صحفيين بريطانيين
اسكندرانيه
اقباط
بريطانيين من اصل مصرى
زوؤان

زوؤان  او الجودار  هو عشب بيتزرع على نطاق واسع باعتباره من الحبوب والمحاصيل العلفيه. . و عضو من عيلة القمح (triticeae) و ترتبط ارتباط وثيق بالشعير و القمح. . تستخدم حبوب الزوؤان للطحين ، و خبز الجاودار ، بيرة الجاودار ، وبعض الويسكى ، وبعض الفودكا ، وعلف الحيوانات . كمان ممكن اكله.

اكل
نباتات
حبوب

ar:شيلم
تعاتب الدنى تكبر نفسه



المثل 
تعاتب الدنى تكبر نفسه

معنى المثل 
يعنى الدنى المفروض الواحد ما يعاتبهوش لان العتاب حا يخليه يتكبر و يتعاظم.

قصه المثل 
مش معروف

امثال مضاده 

امثال شعبيه
امثال شعبيه حرف ت
تمت الحبايب



المثل 
تمت الحبايب ما بقاش حد غايب

نوع المثل 
لم الشمل او التهكم

معنى المثل 
بيتضرب فى لم الشمل و الاجتماع ، و ممكن بيتقصد بيه التهكم على اجتماع الكارهين بعض.

قصه المثل 
مش معروف

امثال مضاده 

 يافرحة ماتمت
 جت الحزينة تفرح ملقتلهاش مطرح
 اتلم المتعوس على خايب الرجا والمتعوس شخص تعيس وحزين

امثال شعبيه
امثال شعبيه حرف ت
جحر ديب



المثل 
جحر ديب يساع مية حبيب

نوع المثل 
المحبه

معنى المثل 
يعنى جحر الديب مع انه صغير و ضيق بيتسع لمية واحد بيحبوا بعض.

قصه المثل 
مش معروف

امثال مضاده 

امثال شعبيه
امثال شعبيه حرف ج
أنوشكا

أنوشكا مغنيه مصريه اسمها الحقيقى فرتانوش جاربيس سليم(Wartanosh Garbis Selim) اتولدت سنة 1960 فى حى مصر الجديده فى مدينة القاهره, لأب مصرى ارمنى و ام أرمينيه. دخلت مدرسة كالوسديان الأرمينيه

دخلت الجامعه الامريكيه فى القاهره, قسم سكرتاريه و ادارة اعمال. اشتغلت موظفه فى شركة استثمار اجنبيه, بعدين فى شركة طارق نور للاعلانات كمغنية اعلانات

أنوشكا واحده من أرقى المغنيات المصريه فى أناقتها و حضورها و اختياراتها فى الأغانى و بردو فى حفلاتها

فيلموجرافيا 
  
تمثيل
 نجيب زاهى زركش (مسلسل) (2021) شيرين زركش
 طاقة حب (مسلسل) (2020) سميرة الغريانى
 جراند أوتيل (مسلسل) (2016) .... قسمت
 مملكة يوسف مغربى (مسلسل) (2016) نيهال النواوي
 استيفا (مسلسل) (2015) دليلة
 سراى عابدين (مسلسل) (2014)
 السيدة الأولى (مسلسل) (2014)
 فرقة ناجى عطاالله (مسلسل) (2012)
 قانون المراغى (مسلسل) (2009) .... ليلى
 باب الماتق (مسرحية) (2009)
 كل البنات بتحب الشيكولاتة (فيلم قصير) (2009)
 المرسى والبحار (مسلسل) (2005)
 السيد كاف (مسلسل) (1994)

أهم أغانيها 
 ابين زين-مليش غير قلب
 -قلبى بهيه
 -جواب
 -بصيت لعنيا
 -حلمى الغالي
 -حبيبى فين
 -القدس حترجع لنا
 -تيجى نغني
 -مش بيدي
 -كداب
 -على بال
 -بحبك يا ما
 -لحظة لقا
 -قالوا
 -بلاد طيبه دويت
 -أصعب بكا
 -يا ليلى فرنسي
 -نداني
 -لمحوني
 -لحظة غضب
 -هنت عليا
 -فرنسي
 -الحب يجمعنا
 -أيام
 -زهرة الأوطان
 -بألف آه
 -عينى عليه
 -فى كل خطوه
 -لمحوني
 -يا عيونه
 -ملاح
 -انت حكايه
 -وينك
 -كنت بحلم
 -عشقاك
 -نفسى اكون
 -يا ليل
 -سندباد
 -جايه
 -حبيبتك
 -احتاروا
 -حنتلاقى
 -حب زمان
 -بحبك ليه
 -اعترف
 - على أرضك يا بلادى

شوف 

مغنيات مصريات
ممثلات مصريات
اعلاميات مصريات
خريجين الجامعه الامريكيه بالقاهره
مصريين ارمينيين
اقباط
قاهريين
ناس من مصر الجديده
فايز ساروفيم

فايز ساروفيم (1929 - 2022)، (او فايز صاروفيم) هو ملياردير مصرى امريكانى عايش فى هيوستون ، تكساس.فايز بيدير وقف متحف الفنون الجميله فى هيوستن. صافى ثروته بيتقدر ب 400 مليون دولار امريكانى و مؤسسة فوربيس بتعتبره فى مرتبة اغنى 428 شخص فى العالم
فايز ساروفيم هو مالك و رئيس مجلس ادارة شركة فايز ساروفيم و شركاه ( Fayez Sarofim & Co) اللى اسسها سنة 1958.

التعليم 
 ,MBA من جامعة هارفارد
 بكالورويوس فى تكنولوجيا الاكل من جامعة كاليفورنيا

تبرعاته للمؤسسات الخيرية 
قدم جهوده الخيرية لمساعدة المؤسسات والبرامج الهامة فى عدد من المجالات. فكان مساهم رئيسي فى هيوستن باليه ومتحف الفنون الجميلة. كمان قدم الدعم لمركز ميموريال سلون كيترينج للسرطان ومستشفى تكساس للأطفال ومركز العلوم الصحية بجامعة تكساس فى هيوستن لبناء مبنى أبحاث فايز صاروفيم الصديق للبيئة بقيمة 120 مليون دولار. كما قدم منح مالية لعدة جهات أُخرى.

شوف 
قصر صاروفيم باشا

لينكات برانيه 
 موقع شركة فايز ساروفيم و شركاه 
 Forbes

مصادر 

 

مصريين امريكان
مواليد 1929
رجال اعمال مصريين
مليارديرات مصريين
مصريين عاشو فى امريكا
امريكان مصريين
اصحاب اعمال امريكان
مليارديرات امريكان
اقباط
اقباط المهجر
دارسين فى جامعة هارفارد
متعلمين فى كلية هارڤارد للاعمال
71 ق م



وفيات 
 سبارتاكوس ثاير رومانى قديم.

اهم احداث السنه

مصادر
فديمين

فديمين قريه فى مصر فى مركز سنورس فى محافظة الفيوم. اسمها القبطى " فنتمين ". نقطه جذب سياحى بتشتهر بمناظرها الطبيعيه الجميله. بتشتهر بزراعة اللمون البلدى.

لينكات برانيه

مصادر 

الفيوم
بلاد مصريه اساميها فرعونيه
قرى محافظة الفيوم
فن بدائى

الفن البدائى بيتقصد بيه فن الشعوب البدائيه اللى ثقافتها بتقابل ثقافة العصر الحجرى الأوروبى. عادة بيتوصف بانه فن دينى ، بيفتقر للاسلوب الفردى ، يعنى اساليبه اقليميه ، و انه ثابت ما بيتغيرش مع الزمن. لكن فى الواقع الفن البدائى غالبيته فن سيكولارى ، و مع ان فيه اساليب اقليميه محدده لكن الفنان بالرغم من كده بيتمتع بقدر من الحريه فى التعبير عن نفسه. فى بداية القرن العشرين اكتشف الفنانيين الفرنسويين الفن البدائى لما اتمردوا على الفن الاكاديمى و الطبيعى و استلهموا منه.

فنون
محافظة القليوبيه

محافظة القليوبيه (نطق مصرى: الئليوبيه) ، محافظه فى مصر فى جنوب شرق الدلتا ، عاصمتها بنها. اتعملت فى عهد السلطان الناصر محمد بن قلاوون ، عاصمتها كانت قليوب  لغاية سنة 1850. فى غربها بيعدى فرع دمياط و بتنتهى فى الشرق عند الصحرا الشرقيه. بترويها ترعة الاسماعيليه ، و الشرقاويه ، و الباسوسيه ، و الرياح التوفيقى. بتعتبر اكتر محافظه فى مصر بتنتج الخضار. من مدنها الكبيره طوخ و قليوب و قها اللى فيها مصانع لانتاج الأكل المحفوظ.

الاسم 
القليوبية نسبة ل مدينة قليوب. قليوب نسبه للالهه اليونانية زمان اللى اسمها كليوب Calliope  و هى موزه يعنى ملهمة الشعر الملحمى
Calliope  is an ancient Greek goddess,the Muse of epic  poetry

شوف كمان 
 محافظات مصر

القليوبيه
كينى روجرز

كينى روجرز كينيث راى "كينى" روجرز من مواليد 21 اغسطس 1938 ، فى مدينة هيوستن بولاية تكساس الامريكانية . هو موسيقى مغنى و كاتب اغانى و مصور و منتج أمريكانى. و صاحب سلسلة مطاعم كينى روجرز روسترز واحد من اشهر مطاعم الخمس النجوم .

الحياه الشخصيه 
كينى روجرز اتولد "كينيث راى روجرز" فى مدينة هيوستن ، تكساس سنة 1938 الرابع من سبع اطفال والدته لوسيل (née هيستر) كانت ممرضه ، و والده ادوارد فلويد روجرز كان نجار. كينى روجرز اتخرج من مدرسة جيفرسون ديفيس فى هيوستن. حسب سجلات الولادة فى ولاية تكساس اسمه الوسطانى راى و ساعات كان اسمه بيتكتب "كينيث راى روجرز". و اتجوز خمس مرات. و مراته الرابعه كانت الممثله ماريان جوردون روجرز.

مصادر 

مواليد 1938
مغنيين امريكان
اصحاب اعمال امريكان
مغنيين-كتاب اغانى
فنانين تسجيلات كابيتول
ايلينا ديمينتييڤا

ايلينا ديمينتييڤا (Елена Вячеславовна Дементьева) من مواليد 15 اكتوبر 1982 هى لاعبة تنس محترفه روسيه كسبت بالميدالية الدهب فى الفردى فى دورة الالعاب الاولمبية 2008 فى بيچينج.

لينكات برانيه

مصادر 
  
 
   

مواليد 1981
لعيبة تنس روس
مواليد 1982
روفائيل سوارس

رافائيل سوارس (1846 ـ 1902) واخواتة يوسف (1837 ـ 1900) وفيلكس (1844 ـ 1906) من عيلة يهوديه سفارديه هاجرت من ليفورنو فى ايطاليا و استقرت فى مصر فى النص الاول من القرن التسعتاشر.

اسس مع اخواته مؤسسة سوارس Suares سنه 1875

وفى سنه 1880، اسس رافائيل سوارس، البنك العقارى المصرى مع رأس المال الفرنسى ومع شركات رولو وقطاوى.
وفى سنه 1898 اسس مع رأس المال البريطانى البنك الأهلى المصرى, وتمويل بنا خزان اسوان.

اشترت عيلة سوارس مع عيلة قطاوى 300 الف فدان من أراضى الدايره السنيه وبعدين باعوها لكبار الملاك والشركات العقارية.
وبرضه اشترك سوارس مع رأس المال الفرنسى فى تأسيس شركه عموم مصانع السكر والتكرير المصريه سنه 1897 واللى ضمتها سنه 1905 شركة وادي كوم أمبو المساهمه، وكانت من اكبر المشروعات المشتركة بين شركات قطاوى وسوارس ورولو ومنَسَّى، و كانت برضه واحده من اكبر الشركات الزراعيه فى مصر شارك كمان سوارس فى تأسيس شركة مياه طنطا. اما فى مجال النقل البرى، أسست العيله شركة "سوارس لعربات نقل الركاب"، حتى أن وسيلة النقل دى اتسمت على اسم العيلة: "السوارس"

وكمان تعاونت عيله سوارس مع عيله قطاوى فى إقامه السكك الحديديةالمصريه. كمان امتلكت العيلة مساحات واسعة من الأراضى الزراعيه واراضى البنا فى وسط القاهره لدرجه انه اتسمى واحد من الميادين باسم "ميدان سوارس" نسبة الى فليكس سوارس، لكن اسم الميدان اتغير لميدان مصطفى كامل من سنه 1939.

امتلكت عيلة سوارس حصص وأسهم فى شركات كتيره ، وكان كثير من أفرادالعيلةفى مواقع رياسية وإدارية . فكان ليون سوارس (ابن فليكس سوارس) مدير شركة أراضى الشيخ فضل ومدير شركه وادي كوم أمبو. ولما مات ابوه ترك ليون مؤسسه سوارس علشان يخلف ابوه فى إدارة البنك الأهلى المصرى والبنك العقارى المصرى .

اما إدغار سوارس فكان ريس الجماعه اليهوديه فى اسكندريه فى الفتره من 1914 - 1917

يهود مصريين
رجال اعمال مصريين
قوص

قوص ، مدينه فى مصر على الشط الشرقى للنيل فى محافظة قنا. عاصمة مركز قوص. فى الاصل كان اسمها " بشلا ". كانت مركز تجارى مهم اكمن موقعها على راس الطريق البرى اللى بيوصل للبحر الاحمر. فيها بقايا معبد من عصر البطالمه.

فى عصر الدوله الفاطميه و لغاية نهاية العصر المملوكى مدينة قوص كانت عاصمة اقليم اسمه " الاعمال القوصيه ". فى العصر العثمانى اندمجت الاعمال القوصيه كلها بما فيها مدينة قوص فى ولاية جرجا اللى اياميها كانت بتمتد على ضفتين النيل من مدينة اسيوط فى الشمال لوادى حلفا عند الشلال التانى فى الجنوب. بعد ما اتنشئت مديرية قنا سنة 1833 مديتة قوص بقت تابعه ليها و بقت عاصمه لقسم من اقسام المديريه و فضلت عاصمه لمركز قوص فى مديرية قنا اللى بقت محافظة قنا.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

مدن مصريه
محافظة قنا
مراكز مصر
قوطى

القوطى او القوطيه (‹gutiska razda›) هى لغه جرمانيه شرقيه منقرضه تبع عيلة اللغات الهيندو-اوروبيه و كان بيتكلمها القوطيين فى جنوب اسكندنافيا و اللى بعدين هاجرو على شرق أوروبا و بعدين على جنوب اوروبا و جنوب غربها زى ايطاليا و هيسبانيا و داتشيا.اللغه القوطيه انقرضت فى الاغلب فى القرن التامن.اقدم وثيقه مكتوبه بالقوطى بيرجع تاريخها للقرن الرابع (مخطوط عباره عن ترجمه للكتاب المقدس) و السبب اللى ورا انقراضها هو الهزيمه بتاعة القوطيين على ايد الفرنكيين فى ايطاليا فى القرن السادس و انعزالها فى اقصى جنوب غرب اوروبا (شبه الجزيره الايبيريه).

المخطوطات بتاعة اللغه القوطيه مهمه جدا للعلما بتوع اللغويات المقارنه لانهم بيعتبروها اقدم مخطوطات مكتوبه بلغه من اللغات الجيرمانيه.

القوطى كانت بتكتب بابجديه حاصه بيها اسمها الابجديه القوطيه اخترعها اسقف مسحيى اسمه اولفياس فى القرن الربع و كتب بيها ترجمته للكتاب المقدس.

شوف كمان 
 جدول اللغات

لغات
كاڤالا

كاڤالا (باليونانى:Καβάλα) مدينه فى شرق مقدونيا فى اليونان. مينا على خليج كاڤالا فى بحر ايجه.

اقتصاد 
كاڤالا مركز التبغ الرئيسى فى اليونان ، المينا بتاعتها صناعيه و بتعتبر أهم مينا فى شرق اليونان بعد سالونيكى.

تاريخ 
بلغاريا أخدت كاڤالا من تركيا فى حرب البلقان الاولى ، و اتنازلت عنها لليونان سنة 1913 بعد حرب البلقان التانيه.

لينكات برانيه

مصادر 

مدن اليونان
موانى اوروبا
كاثاى

كاثاى (Cathay) هو الاسم اللى اطلقه الاوروبيين فى العصور الوسطى على الصين، و بالذات الجزء اللى فى شرق نهر يانجتسى نقلاً عن ماركوبولو.

شوف كمان 
 الصين

الصين
كاردينال

كاردينال Cardinal ، فى الكنيسه الكاتوليكيه ، عضو فى اعلى هيئه بتساعد بابا الفاتيكان فى ادارة الكنيسه الكاتوليكيه و هى المجلس الاستشارى. مرتبته بعد البابا طوالى. الكرادله بيختاروا البابا من بينهم. منصب الكاردينال منفصل عن الوظايف الكنسيه فمش شرط ان الكاردينال يكون اسقف. الكرادله هما اللى بيديروا المجالس المختصه بشئون الكنيسه العالميه ، و هما اللى بيترأسوا المحاكم العليا ، وبيتولوا اعمال السكرتاريه فى المسائل الباباويه. عدد الكرادله كان فى الاصل 70 لكن فى سنة 1967 رفعه البابا بولس الساتت لـ 120.

مسيحيه
كاتوليكيه
جمشيد الكاشى

غياث الدين الكاشي ( 1380 - 22 يونيه 1429 ) ، عالم فلك فارسى ، اتولى مرصد سمرقند. من مؤلفاته " مفتاح الحساب " ، و " سلم السما " عن احجام النجوم و ابعادها.

مصادر 

فرس
علما فرس
كاليجولا

كاليجولا - Caligula - اسمه الأصلانى جايوس قيصر ( 31 اغسطس 12 - 24 يناير 41 ) ، تالت امبراطرة الرومان، حكم من سنة 37 لسنة 41 ، ابن جرمانيكوس و أجريبنا. اسمه الحقيقى كان " جايوس قيصر " لكن العساكر اللى اتربى بينهم سموه كاليجولا نسبه للجزمه العسكريه اللى كان بيلبسها من صغره. حكم بعد تيبيريوس ، وبيتقال ان جاله نوع من الجنون بعد ما عيي عيا جامد. اشتهر بالمجون و القسوه و الاستبداد فمل الناس من تصرفاته و اتقتل.

شوف كمان 
ليستة امبراطرة الرومان

رومان
مواليد 12
وفيات 41
امبراطوريه رومانيه
امبراطرة الرومان
كريم خان

كريم خان ( 1705 - 1779 ) ، مؤسس الاسره الزنديه من قبايل الکورد في مدينه ملاير و حاكم ايران من 1750 لـ 1779. عمل شيراز عاصمة ملكه. اشتهر حكمه بالعدل و الاستقرار.

ايرانيين
حكام ايران
تاريخ ايران
مواليد 1705
وفيات 1779
كشميرى

الكشميرى او الكشميريه (كشميرى:کٲشُر زَبان) لغه من المجموعه الهنديه او المجموعه الهيندو-اريه. بتنتمى للفصيله الفرعيه الهيندو-ايرانيه للغات الهيندو-اوروبيه.
الكشميرى بيتكلموها فى وادى كشمير فى شمال الهند و فى التلال اللى حواليه ، الكشميرى لغه دارديه فى الاصل بس دلوقتى بقت لغه بتشيل كتير من خصايص اللغات الهيندو-اريه و مفرداتها خليط بيعكس بالتاريخ المركب للمنطقه و فيها كلمات كتير من اصول فارسيه و دارديه و سانسكريتيه و بونجابيه.
الكشميرى بتتكتب بحروف فارسيه و خصوصا بين المسلمين و بتكتب كمان بحروف من اصول هنديه اسمها السارادا و دى منتشره اكتر بين طبقة المتعلمين و المثقفين اللى اكترهم هندوس.

الكشميرى فيها لهجات كتير قوى و لكن اهم اللهجات دى : الكيشتوارى (Kishtwari) و البوجولى (Poguli) و الرامبانى (Rambani).

شوف كمان 
 جدول اللغات.

الهند
لغات
باكيستان
كلام

الكلام  هوا وسيله تواصل صوتى بالكلمات, الكلمات هيا جزء من لغه و هيا نظام من الرموز المعقده و نظام بنحتاج نتعلمه عشان نستخدمه فى حياتنا.

الكلام موجود عند العنصر البشرى بس و عند الانواع التانيه من الكائنات المنقرضه. زى: انسان نياندرتال و الانسان المنتصب , القدره على الكلام هوا العنصر المهم جدا لوظيفة الانسان فى المجتمع و عدم القدره على الكلام بيعتبر اعاقه.

لينكات برانيه

مصادر 

 

كلام
البنك الاهلى المصرى

البنك الاهلى المصرى اقدم و اعرق البنوك التجاريه المصريه, اسسه روفائيل سوارس مع البريطانى سير ارنست كاسل فى 25 يونيه 1898 براسمال مليون جنيه استيرلينى.

فى الخمسينات من القرن العشرين كان البنك بيقوم بوظايف البنك مركزى و بعدين اتفرغ بعد تأميمه فى الستينات باعمال البنوك التجارية مع استمراره فى وظايف البنك مركزى فى الحتت اللى مافيهاش فروع, و كان برضه بيصدر و بيدير شهادات الاستثمار لحساب الدولة من نص الستينات.

شوف بردو 
 روفائيل سوارس

لينكات برانيه 
 السايت الرسمى

بنوك مصريه
شركات مصريه
شركات